FILICES. 45 
esse, non dubitandum est; hucusque vero nemini contigit, ut materiam hane videret; in filicibus arboreis 
contra haud sane difficile est, observare eam iis, quas supra dixi, locis, Facilius etiam id contingit in non- 
nullis filicum herbacearum caudicibus et in petiolis Didymochlaenae, quod hic stratum illud saepe fusco 
.colore tinctum reperitur, cum ipsae cellularum membranae prorsus sint decolores. Quamyis haec substantia 
semper sit homogenea, nec unquam fibrarum formam assumat, verosimile est, IMoldenhawerum eam vidisse, 
neque yero satis investigasse, et inde in falsam venisse opinionem, inter cellulas peculiare esse fibrarum 
systema, cui nomen ,,Zellgewebe** dedit. 
$. 12. In pulvini strato corticali, quod caudicis cortici, si structuram spectes, jrorsus respondet, 
foveae illae, quas supra($. 7.) memoravimus, pulvere ferrugineo repletae inveniuntur. Quibus subtilius explora- 
tis, patet fovearum in locis corticem (Tab. XXXV. fig. 2. .4. B. aa. Alsophila vestita, fig. 3. aa. A4lso- 
phila phalerata) penitus perforatum esse. Hoc foramen contextu celluloso regulari, paululum dilucidius 
quam cortex, colorato, expletur (Tab. XXXV. fig. 2. 4. B. B. fig. 3. [J.) ea quidem ratione, ut contex- 
tus hic cellulosus in interioris corticis parte protuberantiam efficiat paullo latiorem foramine ipso ejusque 
margines tegentem (Tab. XXXV. fig. 2. d. fig. 3. d.). Haec cellularum massa multo arctius adhaeret cor- 
tici, quam subjecto contextu celluloso, ita quidem, ut, si cortex avellitur, simul cum eo a caudicis paren- 
chymate dissolvitur, (Tab. XXXV. fig. ?. Cf.) Cellulae protuberantiam illam efficientes constant membra- 
nis crassis punctatisque (Tab. XXXV. fig. 5. Alsophila phalerata;) et firmiter inter se cohaerent. Versus 
externam partem, in fovea corticis, ductus intercellulares, qui in interiori massa prorsus desunt, aut ad- 
modum parvi sunt, magis magisque augescunt (Tab. XXX. fig. 2. e. Alsophila. vestita, fig. 9. e. Alsophila 
phalerata, fig. 10. e. Alsophila Schanschin, fig. 11. e. Chnoophora excelsa), ita ut in exterioribus stratis 
cellulae subinde minori parte parietum lateralium cohaereant. Superficiem caudicis versus tandem ductus" 
intergellulares adeo aucli sunt, ut cellulae prorsus a se sejunctae appareant, mec misi processibus conicis 
aut longioribus, aut brévioribus cohaereant, et formam praebeant pulveris ferruginei (Tab. XXXV. fig.:9. 
f^ fig- 3. f» fig. 6. 7. 8.). Hae cellullae sub microscopio verrucis minimis obsitae apparent; multae earum 
nucleum obscurum continent, resinae globulum aequantem, quemadmodum et in aliis harum plantarum cel- 
lulis similes globuli occurrunt, — Has foveas modo descriptas doctissimus de Martius masculum harum ps 
tarum organum esse quondam suspicatus est"), quam quidem opinionem nunc deseruit. 
$. 13: Tota caudicis pars, a cortice circumdata, contextu constat parenchymatoso , qui DEB 
lignoso in duas dividitur partes, quarum altera perangusta inter corticem est et lignum, altera vero per- 
magna format medullam intra cylindrum lignosum positam. « 
uod ad lignum harum plantarum attinet, dudum constat, et figuris quoque filicum arborearum 
hucusque editis, at minus accurate, repraesentatur, lignum i in transversali caudicis sectione formam offerre 
fasciculorum maximam partem dissimilium, semilunarium latere concavo extrorsum converso (Tab. XXIX. 
fig. 2. Chnoophora excelsa, fig. 4. 4lsophila Schanschins Tab. X XX. fig. 2. Alsophilaphalerata, fig. 4. -4lso- 
phila vestita, fig. 6. 4lsophila nigra.) Hi fasciculi hucusque nullo ordine per caudicem passim dispersi esse 
putabantur, ideoque filicum arborearum caudicem cum Monocotyledonearum caudice convenire inde collige- 
bant. Cum vero observassem, hos fasciculos in omnium filicum caudicibus unum tantum orbem formare, 
et formam eorum in diversis sectionibus transversalibus breyibus intervallis in eodem '*eaudice factis dif-' 
ferre et pendere a situ frondium cicatricum , cum fasciculi semper ita positi sint, ut bina cornua duorum 
ejusmodi fasciculorum lignosorum semilunarium sibi adjacentia frondium cicatricem versus spectent, equi- 
dem conjeci, lignum earum plantarum minime fasciculis constare sejunctis, sed contra cylindrum efficere . 
integrum, et iis tantum locis, quae frondium cicatricibus respondeant, rima perforatum. Quod ut accura- 
tius cognoscerem , in pluribus speciebus, e. g. 4sophila phalerata , corticem: et subjacentem contextum 
cellulosum ad lignum usque resecans inveni, rem vere ita se habere. Lignum nempe cylindrum efficit 
*) Denkschriften der kónigl. bayer? botanischen Gesellschaft in Regensburg. Tom. IL. pag. 125. 
